|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADONAČELNIK

KLASA: 024-06/22-01/43

URBROJ: 2133-1-03/06-22-2

Karlovac,20. svibnja 2022.

**JAVNI POZIV**

**VIJEĆIMA GRADSKIH ČETVRTI I MJESNIH ODBORA**

za podnošenje prijava za financiranje projekata koje provode jedinice mjesne samouprave Grada Karlovca kroz javni natječaj „KAkvart za 2022. godinu“

**I. PREDMET JAVNOG POZIVA**

Predmet ovog javnog poziva je prikupljanje prijava za financiranje projekata koje provode jedinice mjesne samouprave, a sukladni su Odluci Gradonačelnika o financiranju projekata jedinica mjesne samouprave kroz javni natječaj „KAkvart za 2022. godinu“ (KLASA: 024-06/22-01/43 URBROJ: 2133-1-03/06-22-1) od 20. svibnja 2022.

Cilj je odabrati najkvalitetnije prijedloge i financirati provedbu projekata u 2022. godini u programskim područjima:

* Komunalni projekti – razvoj lokalne zajednice
* Društveni projekti – njegovanje tradicije, kulture i običaja

**II. FINANCIJSKA SREDSTVA ZA SUFINANCIRANJE PROJEKATA**

U Proračunu Grada Karlovca za 2022. godinu za financiranje projekata kroz javni natječaj „KAkvart za 2022. godinu“ osiguran je iznos od 700.000,00 kuna.

Sredstva za financiranje komunalnih projekata iznose 400.000,00 kuna, a za sufinanciranje društvenih projekata 300.000,00 kuna.

**III. NAČIN, ROK I MJESTO PODNOŠENJA PRIJAVA**

Prijedlozi projekata dostavljaju se isključivo putem aplikacije SOM natječaji, koja je zajedno s Pravilnikom o financiranju projekata mjesne samouprave, dostupna na mrežnim stranicama Grada Karlovca www.karlovac.hr .

Datum objave javnog poziva **20. svibnja 2022.**

Prijave se primaju najkasnije do **20. lipnja 2022.**

**IV. VREDNOVANJE, DODJELA**

Vrednovanje zaprimljenih prijava, prihvaćanje projekata i dodjela utvrđenih iznosa financijskih sredstava za realizaciju projekata provodi se sukladno odredbama Pravilnika o sufinanciranju projekata jedinica mjesne samouprave.

**V. IZVJEŠĆIVANJE**

Gradska četvrt ili mjesni odbor koji je realizirao komunalni / društveni projekt obvezan je u roku 30 dana nakon realizacije dostaviti cjelovito završno izvješće.

Ukoliko je projekt realiziran u posljednjem tjednu 2022. godine izvješće mora biti dostavljeno najkasnije do 31. siječnja 2023. godine.

**VI. INFORMACIJE**

Javni poziv i Pravilnik o sufinanciranju projekata jedinica mjesne samouprave, te upute za prijavu na natječaj objavljuju se na web stranici Grada Karlovca **www.karlovac.hr.**

Sva pitanja vezana uz ovaj javni poziv mogu se postaviti isključivo elektroničkim putem, slanjem upita na adresu elektronske pošte: **kakvart@karlovac.hr.**

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

Za potrebe informiranja predstavnika jedinica mjesne samouprave Grad Karlovac će organizirati informativnu radionicu na kojoj će predstaviti Javni poziv.

Radionica će se održati u ponedjeljak, 23. svibnja 2022. u 17 sati u Velikoj vijećnici Grada Karlovca.